rlitschk/wikidir huggingface dataset:
Dr Innozenz I. (* vor 401; † 12.Merz 417) isch Papscht vum 21. Dezämber 401 bis zue sym Dod am 12. Merz 417 gsii. Är isch vermuetli dr Suhn vun eme Innozenz vu Albano gsii (no sym Biograf im Liber Pontificalis) oder dr Suhn vu sym Vorgänger Anastasius I. (noch eme Zytgnoss vum Hieronymus). Sy Pontifikat isch iberschattet gsii vum Nidergang vum Weschtremische Rych un vu dr Belagerig un Blinderig vu Rom dur d Weschtgote unter em Alarich I. anne 410. In syne Brief an d Bischef Victricius vu Rouen, Exuperius vu Toulouse, Decentius vu Gubbio un anderi wird dytli, ass er d Vormachtstellig vu Rom in dr Gsamtchilche het welle uusböue. Är het gforderet, ass di oobeländisch Chilchedisziplin noch em remische Vorbild uusgrichtet wird, un het fir den apostolisch Stuel Aasprich gstellt uf di eberscht Lehrentschaidig fir alli wichtige Froge, dr causa maiores. Weniger Erfolg het er im Oschte ghaa (Yygryfe fir dr Johannes Chrysostomos, *344/345, † 407), drotz ass er mit em päpschtlige Vikariat vu Thessalonike em Yyfluss vu Konstantinopel het welle entgege drätte. Sy Name bedytet „dr Uuschuldig (lat..). D Reliquie vum hl. Innozenz sin noch dr Bewilligung dur dr Papst Sergius II 846 zäme mit däne
D Tiana Angelina Moser (* 6. April 1979 z Züri) isch e Schwiizer Umwältwüsseschaftlere und Politikere. Si isch Nationalröötin vo de Grüenliberale. Dr Moser ihre Bürgerort isch d Gmeind Würelos im Aargau; si het e vier Joor elteri Schwöschter und isch z Wislig ufgwachse und id Schuel ggange. Si het s Gimnasium z Winterthur psuecht und drufabe a dr Uni Züri und z Barcelona studiert. Ihri Studiefächer sind d Politikwüsseschaft, d Umwältwüsseschaft und s Staatsrächt gsi. Ane 2006 het si z Züri s Liz gmacht. Vo 2005 bis 2010 het si am Poly am Departemänt für Umwältsischtemwüsseschafte gschaffet. 2018 isch si d Presidäntin vom Fachverband vo de Schwiizer Elektroaparatebouer FEA woorde: däm het si vorhär scho bi ökologische Frooge zu sine Gräät ghulfe. Si woont z Züri-Witike. Ane 2004 isch d Tiana Moser dr Grüenliberale Partei byträtte und 2007 isch si vom Zürcher Stimmvolch i Nazionalroot gewäält worde. Sid 2011 isch si d Scheffin vo dr dozmol nöi ufgstelte glp-Frakzioon vom Bundesparlamänt. Privat sind si und dr Nazionalroot Matthias Aebischer es Paar. zäme mit em Willi Zimmermann: Ökosystemleistungen des Waldes im politischen Kontext. Bedeutung und Argumenttypen. In: Schweizerische Zeitschrift für Forstwesen 162, 2011, S. 405–411. d Website vo dr Tiana
Dr Mont Tendre isch e Bärg vom Jura. Sin höchscht Gipfel isch uf 1679 Meter über Meer. Är isch nit nume dr höchscht Jurabärg vom Waadtland, sondern vom ganze Schwiizer Deil vom Juraboge. Und är isch grad fasch so hööch wie dr allerihöchscht Bärg vom Jura, dr Crêt de la Neige z Frankryych ääne. Chly weniger hööch isch dr Gipfel La Dôle a dr Landesgränzen oben a Saint-Cergue. Dr Mont Tendre lyt im Kanton Waadt, ganz im Weschte vom Kantonsgebiet, nordweschtlech vom Gämfersee. Dr Gipfel isch uf em Gmäindpiet vo Montricher – früener het me däm Ort uf düütsch Rogersbärg gseit –, und näbedra chöme au d Gmäindbänn vo L’Isle, Mont-la-Ville, L’Abbaye, Le Chenit, Bière, Berolle un Mollens bis hööch ufe Bärg ufe. D Hööchi stoot zwüsche de Jurapäss Marchairuz un Mollendruz. Die ganzi Landschaft isch s Härzstück vom regionale Naturpark Réserve naturelle du Parc jurassien vaudois. Dr Mont Tendre isch meh e längzogni Bärgchetti odr e Bärgrügge mit es bar Hööchine und Gipfel näben enand weder en einzelne Bärg. Es isch, vom Middelland häär gseh, die erschti Bärgchetti vom Faltejura. D Namensforscher wüsse nid sicher wohär ass dr Bärgname chunt. Dr oberi Deil vom Bärg chunt wyter ufe as
Under Westalemannisch fasst mer alli alemannische Dialekt zämme, wo de Plural vum Verb in de erste und dritte Persone uf -e (oder au -a, -ä) bilde, abglaitet vu de 1. un 3. Person Plural im Middelhochdytsche, also mir/si mache. D'Dialektgränze zum Ostalemannisch verlauft östlich vum Schwarzwald und goht no fast gradlinig dur d'Schwyz. Westalemannisch bildet – wie s'Hochdytsche un s'Ostalemannische – die 2. Person Plural vum Verb uf -(e)t. Im Gegesatz zum Ostalammenische git es kai Einheitsplural vum Verb – mit Usnahm vum Oberrhialemannische, vum Elsässische nördlich vu Mülhuse un vum nördliche Markgräflerische, wo de Einheitsplural uf -e(n) bilde. De Einheitsplural vum Verb isch im Alemannisch im Spootmittelalter uufchuu un tritt in verschiidene dytsche Dialekt un au im Plattdütsche uf. Dert isch er aber vil elter, nämli scho gmain-nordseegermanisch, un lutet -et im Weste un -en im Oste, also umchehrt wie im Alemannische. Bekannti westalemannischi Dialekt sin Elsässisch un Baseldytsch, Markgräflerisch un Kaiserstiählerisch, Bärndytsch un Seislerdytsch. Lueg au Ostalemannisch Quelle: dtv-Atlas zur deutschen Sprache, 14. Ufl. 2004, S.158/159.
Dr Sixtus III. (Xystus) (* im 4. oder 5. Johrhundert; † 18. oder 19. Augschte 440) isch vu 432 bis zue sym Dod Papscht gsii. Sy Name maint: S(e)xtus = dr Sechst (lat..) bzw. Xystus = dr Glättet (griech.) Dr Sixtus isch am 31. Juli 431 zum Bischof vu Rom gwehlt wore. Är wird vylmol in Verbindig brocht mit em Böu vu wichtige Chilche z Rom: Santa Sabina uf em Aventin, Santa Maria Maggiore, wu d Widmig an Maria, dr Gottesmueter, sy Anerkännig vum Konzil vu Ephesos (431) widerspieglet. Uf däm Konzil het mer drum dischpetiert, eb Chrischtus e mänschligi oder e gettligi Natur ghaa het, un um d Frog, eb d Maria as Mueter vu Jesus wie ne Mänsch oder as Mueter vum Chrischtus wie ne Gott soll aagluegt wäre. S Konzil het ere dr griechisch Titel „Theotokos“ (die, wu Gott uf d Wält brocht het) gee, un d Widmig vu dr große Chilche z Rom isch e Antwort dodruf gsii. Dr Sixtus III. soll dr St. Patrick uf Irland gschicht haa. kadolisch: 19. Augschte Wei vu dr Chilche S. Maria Maggiore z Rom Helmut Feld: Sixtus III. In: Biographisch-Bibliographisches Kirchenlexikon (BBKL). Band 10, Herzberg 1995, ISBN 3-88309-062-X, Sp.
Dr Ursinus († no 384) isch vu 366 bis 367 Gegebischof vu Rom gsii. Wu dr Bischof Liberius am 24. Septämber 366 gstorben isch, isch s zue re Doppelwahl chuu. Scho zum Liberius isch 355 dr Felix II. as Gegebischof gwehlt wore. Wäge däm het s zwoo großi Fraktione in dr Chilche gee, wu s 355 entstande Schisma wytergfiert hän. D Aahänger vum Liberius hän 366 dr Ursinus gwehlt, di friejere Aahänger vum 365 verstorbene Gegebischof Felix II. dergege dr Damasus I. as Noofolger. Vor allem d Barteigänger vum Damasus hän e Heer uusglupft, us Katakombenarbaiter un Fuerlyt, in hän si mir dr Ursinianer bluetigi Stroßeschlachte z Rom gliferet. Wäg dr Brutalitet het di staatli Exekutive in Person vum haidnische Stadtprefäkt Vettius Agorius Praetextatus Bartei fir dr Damasus griffe un het dr Ursinus un syni Aahänger us Rom verdrybe loo. Ai Johr speter hän si unter em Chaiser Valentinian I. chenne retuurchuu. S hän aber mieße verspräche, ass si Fride mit dr andere Bartei halte. D Kämpf sin aber bal wider ufgflammt. Die neie Kämpft hän zue re Verbannig vum Ursinus uf Gallie am 16. Novämber 367 gfiert. D Aahänger vum Gegebischof hän si uf Norditalie zrugzoge, wu si si
D Julia Philippi (* 18. Novämber 1962 z Naistadt an dr Wyystroß as Julia Beck) isch e dytschi Bolitikeri (CDU) un syt 2018 Mitglid vum Landdag vu Bade-Wirttebärg. D Philippi het z Homburg Abitur gmacht un derno an dr Universitet Haidelberch Chunschtgschicht, Volkswirtschaft un Romanischtik studiert. Syter anne 1992 fiert si d Galerie Julia Philippi z Dossenheim. D Philippi isch anne 1998 in d CDU yydrätte. Bi dr Kommunalwahle 2004 isch si in Gmairot vu Dossenheim gwehlt wore un au in Chraisdag vum Rhy-Necker-Chrais. Syter anne 2008isch si Stellverdrättendei Burgermaischteri z Dossenheim. Am 1. Jänner 2018 isch si fir dr Georg Wacker, wu as Gschäftsfierer zue dr Staatlige Toto-Lotto GmbH Bade-Wirttebärg gwächslet isch in Landdag vu Bade-Wirttebärg noogruckt. Im Landdag isch si Mitglid im Uusschuss fir Wisseschaft, Forschig un Chunscht un im Petitionsuusschuss. Mitglid im Kuratorium vu dr Landeszentrale für politische Bildung Baden-Württemberg Mitglid vu dr Jury „Radiale – Kunst im Kreis“ vum Rhy-Necker-Chrais Mitglid vu dr Kummission Chunscht vu dr Gmai Dossenheim Mitglid vum Ufsichtsrot vu dr Jugendeinrichtung Stift Sunnisheim gGmbH, Vorsitzeri vum Heidelberger Kunstverein e. V. 2. Vorsitzeri vu dr Jugendkunstschule Heidelberg/Bergstraße e. V. Schatzmaischteri vum Galerieverband Rhy-Necker, Mannem. Ihre Großvater vu dr Muetersyte här isch dr Otto
D Baanschtreggi Rautweil–Villingè isch è eingleisigi, nit elegtrifizyrti, Ysèbaaschtrèggi am Oschtrand vum Schwarzwald. Si volauft deilwys im obbèrè Neggardal un vobindet Rautweil a dè Gäubaan mit Villingè a dè Schwarzwaldbaan. Übber sèbbi Strèggi volauft d Kursbuèchschtrèggi 742 Rautweil–Briilingè/–Drossingè Stadt („Alemannèbaan“). 1865 hèn diè dõmòligè Länder Baddè un Württèbärg voybart, iri Ysèbaanetz im Oschtè/Südè z vobindè (luèg au Gschichtè vo dè Schwôbischè Ysèbaanè). S git zwei vo sellnè Vobindungè uff dè Baar: eini im Obberè Donaudal zwǜschè Immèdingè un Duttlingè, wo 1934 ergänzt worrè isch durch d Hattinger Vobindungskurvè, sowiè d Streggi im Nordweschtè vo dè Baar zwǜschè Rautweil un Villingè. Nõchdèm im Johr 1868 d Ysèbaan uff Rautweil im obberè Neggardal un 1869 d Schwarzwaldbaan uff Villingè chò isch, hèt mò am 26. Auguscht 1869 au diè 27 km langi Baanschtreggi Rautweil–Villingè in Bedryb gnõ. Maßgäblichè Yfluss uff dè Streggèvolauf hèt dè Johannes Bürk, Uurèfabrikant un Landdaagsabgeordnete uss Schwenningè. Dè Bürk hèt sich erfolgrych dèfür ygsetzt, daß d Baanlinniè übber Schwenningè gfüürt worrè isch. Dè urschprüngliche Blaan hèt è Trassèfüürung witter nördlich übber Niddereschach vorgsää. Well d Streggi nu bi Villingè è chly Stüggle uff badischem Gebièt volaufè duèt, isch si uffgrund von èm Staatsvodraag vom 18. Februar 1865 allei
La Dôle isch e Bärg vom Jura. Dr Gipfel isch uf 1677 Meter über Meer. Es isch dr zwöithöchscht Jurabärg vom Waadtland und i dr Schwiiz. Chly hööcher sind no dr allerihöchscht Bärg vom Jura, dr Crêt de la Neige, und dr Colomby de Gex und dr Reculet z Frankryych äänen und dr Mont Tendre i dr Schwiiz. D La Dôle lyt ganz im Weschte vom Kantonsgebiet, öpe zwöi Kilometer vo dr Landesgränze zwüsche dr Schwiiz und Frankrych wäg, nordweschtlech vom Gämfersee. Uf ihrem Gipfel träffe sech d Gmeindgränze vo La Rippe, Chéserex und Gingins. Dr Bärgpass Col de la Faucille lyt öpen acht Kilometer weschtlech z Frankrych, dr Pass Col de la Givrine i dr Schwiiz isch drüü Kilometer nördlech vo La Dôle. La Dôle La Dôle uss dr Luft Commons: La Dôle – Sammlig vo Multimediadateie
Montsoreau (mɔ̃sɔʁo) isch e Gmeind im Weschte vu Frankrych Si lyt im Département Maine-et-Loire in dr Region Pays de la Loire. D Ortschaft isch am Fluss Loire uf 36 Meter iber em Meeresspiegel. Dr Fluss Vienne mündet dört id Loire. Dr Gmeindsbann umfasst 519 Hektare. Er lyt im Regionale Naturpark Loire-Anjou-Touraine. Montsoreau het vier Kwartier: s Hafeviertel, s alte Dorf, s Räbbärgkwartier und d Ile de Than. Dr Ort ghert zum UNESCO-Wältkulturerb. Er wird zu de «schönschte Dörfer vo Frankrych» zelt. Montsoreau isch im ene Dokumänt vo ane 1086 s erschte Mol erwähnt. s Château de Montsoreau (11. Jh.), hit es Museum fir zitgnessischi Kunst dr Dolmen vo Pierrelée d Chile Saint-Pierre de Montsoreau d Windmüli vo Tranchée d Brugg vo Varennes-Montsoreau s Schloss vo Montsoreau Charte Commons: Montsoreau – Sammlig vo Multimediadateie www.ville-montsoreau.fr Liste des maires au 25 avril 2014 (data.gouv.fr)
De Brisgau isch e Landschaft in Bade-Württeberg in Dytschland. Im früehe Middelalter het dr Brisgau zue dr alemannische Gaue am Oberrhi ghört un het ursprünglich vum Rhikni bi Basel bis zum Flüssli Bliiche zwische Kenzige un Herbolze greicht. Im Norde het dr Brisgau an die alemannisch Gaugrafschaft vu dr Mortenau (hüt Ortenau) gränzt. Dr Namme vum Brisgau laitet sich vu dr Stadt Brisach am Rhi ab. D Region reicht vum Rhi bis in dr Schwarzwald. Zentrum vu dr Region isch Friburg. Es handlet sich um die klimatisch wärmst Region in Dytschland, die middler Johrestemperatur lit bi 11° Celsius, die durchschnittlich Niderschlagsmengi bi ca. 900 mm je m² am Westhang vum Schwarzwald (dytlich wäniger in dr Rhiebeni). Dr Brisgau umfasst: d Rhiebeni, wo hauptsächlich Fruucht, Welschchorn sowie Sonderkulture (Spargle, Erdbeere, früeher vilfach au Tubak) abaut wird s Wii- un Obstbaugebiit vu dr Vorberg vum Schwarzwald un vum Kaiserstuehl d Westhäng vum südliche Schwarzwald. Nooch dr Reformation sin die evangelisch worrene Ortschafte vum Brisgau als Markgräflerland zämmegfasst worre, wil si under dr Herrschaft vu dr Markgrafe vu Bade gstande sin. Wil lediglich d Region südlich vu Mülle bis Basel gschlosse evangelisch worre isch, isch dr Region nördlich vu Mülle bis nooch Emmedinge
D Esther Fischer-Homberger (* 15. Mai 1940 z Affoltere, Kanton Züri; † 21. Merz 2019) isch e Schwyzer Medizinhischtorikeri gsii. Ihri Publikationne sin international rezipiert wore.. D Fischer-Homberger isch z Zolike un z Basel uf d Schuel gange. No dr Matura het si z Nöieburg un z Züri Medizin studiert. Anne 1968 het si mit dr psychiatryhistorische Promotion Das zirkuläre Irresein abgschlosse. Vu 1968 bis 1973 isch si Assischtänti am medizinhistorische Inschtitut vu dr Universitet Züri unter anderem bim Erwin Heinz Ackerknecht gsii. No ihre Habilitation mit Die traumatische Neurose. Vom somatischen zum sozialen Leiden 1975 an dr Universitet Züri het si vu 1978 bis 1984 am Lehrstuel fir Medizingschicht an dr Universietet Bärn gschafft, derno het si as Psychotherapeuti gschafft. Anne 1993 het si s Diplom as Massage Practitioner vum Esalen Institute, Kalifornie iberchuu. Syter anne 1997 isch si au Therapeuti fir katathym imaginativi Psychotherapy un syter 2005 noch ere Assischtänz am Kriseinterventionszäntrum vu dr Universiteere psychiatrische Dienscht Bärn (KIZ/UPD Bern) derzue au Fachärzti fir Psychiatry un Psychotherapy. Ihre Inträssi het dr psychische un soziale Funktionalitet bzw. Dysfunktionalität vu Wort un Konzäpt gulte, bsundersch wie si im Psychiatrische, im Psychotherapeutische un in dr Medizin bruucht wäre. Zue ihre Forschigsschwärpinkt
f k x xx Dr Böözbrg isch e Bärgpass im Jura. Er lyt im Norde vom Kanton Aargau im Gmeindbann vo Böözbrg. Mit dr Basshööchi vo 569 Meter über Meer isch er eine vo de nidrigschte Jurapäss. Es isch dr einzig Gebirgsabschnitt uf dr Hauptstrooss drüü vo Basel uf Züri und is Bündnerland. D Bärgstrecki foot bi Bööze im obere Fricktal a und goot änedra bis zu dr Aarebrugg z Brugg. Es het scho i dr Zyyt vo de Röömer e Strooss übere dèè Hoger gää; es isch d Verbindig vo Vindonissa uf Augusta Raurica gsi, und me dänkt, das sig dr Mons Vocetius gsi, wo dr römisch Schriftsteller Tacitus drvo verzelt. Bi Mumpf het men en röömische Meileschtei gfunde, und im Wald weschtlech vom Wyler Altstalde gseht me no hüt alti Charegleis vo dr Strooss im Jurachalch. Dr Bärgwääg isch bis im Middelalter dört derdur ggange. Im achzääte Joorhundert het Bärn die wichtegi Handelsstrooss usbout, di nöi Rute isch ane 1779 uufgange. Jetz het me vo Efigen us e besseri Rampe under dr Barnighalde dure uf d Passhööchi gha, chly underem Dorf Gallechirch dure, und di nöi Basshööchi bi Nöistalde isch erscht no echly weniger hööch weder die bi
D Margarethe Stockhausen (* 29. März 1803 z Gawiller; † 6. Oktower 1877 z Colmer), aui bekànnt àls Madame Stockhausen, ìsch a elsassischa Soprano-Sangera gsìì. Ìn da Johra 1820 un 1830 hàt sa vììl Erfolg ghàà, bsunderscht ìn Anglànd. D Madame Stockhausen ìsch àls Margarethe Schmuck z Gawiller uf d Walt kumma, ìn'ra Zitt wo s Elsàss frànzeesch gsìì ìsch. Ìhra Vàter ìsch Notàr gsìì. Sa ìsch uf Pàris gànga ge lehra sìnga, bim Gioseffo Catrufo. Därt hàt sa dr Hàrpfaspììler Franz Stockhausen, üs Köln, lehra kenna. Dia beida Kìnschtler han ànna 1822 ghirota un han sechs Kìnder bikumma, wo dernoh aui Müsik gstüdiart han. S Pààr hàt Kunzerter gaa, dr Mànn hàt Hàrpfa gspììlt un d Margarethe hàt gsunga. Sa sìn ìm Elsàss un z Pàris uftratta. D Margarethe hàt a sehr scheena Stìmm ghàà un dr Pàrisser Püblikum hàt garn ìhra Elsassischa Liader glost. Ànna 1826 ìsch ihra Suhn Julius z Pàris uf d Walt kumma; dr Julius Stockhausen ìsch speeter a beriahmter Sanger worra. Nohdam sìn sa uf London ge wohna, un ìm Mai 1827 han sa ìhra erscht Kunzert gaa, ìn dr Royal Academy of Music. Ìn Anglànd hàt sa meischtens Erfolg ghàà mìt Schwitzer Liader,
D Mireille Delunsch, wo am 2. Novämber 1962 z Milhuusa uf d Wält cho isch, isch e französeschi Sopranischtin. Ihri Muetter und dr Vatter sind vo Pruef au scho e Sänger und e Sängeri gsi. D Mireille het z Stroossburg Klavierstunde gnoo und a dr Nazionale Rhyopere Singe und Musigwüsseschaft studiert. Ane 1990 het si a däm Huus im Mussorgsky sinere Oopere Boris Godunov gsunge, und derno het si Rolle im Wagner sim Parsifal, im Mozart sinere Entfüerig us em Serail und em Verdi sinere Traviata gha, un si isch no i vil andere grosse klassische Stück ufträtte. Es bar Mol het si bi Färnseefilm vo grosse Oopere mitgmacht. Zwöimol het si sälber scho für Oopereuuffüerige d Reschy gha. D Delunsch isch meischtens uf französische Büünine z gseh, glägentlech aber au i dr Wälschschwiiz, öppe z Lausanne, und a dr Scala z Mailand oder uf de Salzburger Feschtspiil. Si isch bi de Ritter vo dr Eerelegion. d Micaela im Georges Bizet sinere Carmen d Donna Elvira im Mozart sim Don Giovanni d Pamina i dr Zauberflöte vom Mozart d Elektra im Mozart sim Idomeneo im Benjamin Britten sinere Oopere The Turn of the Screw d Kleopatra im Georg Friedrich Händel
D Brägdalbaan isch è normalschpurigi, als Brivatbaan bedribbèni Näbbèbaan im Schwarzwald-Baar-Chrais. Diè urschprünglich 32,4 Kilometer langi Stichbaan isch vu Eschingè, wo si vo dè Schwarzwaldbaan abzwygt, uff Furtwangè gangè un isch dõdèby uff dè ganzè Längi a dè Bräg nõch gangè. 1901 isch dè èrscht Streggèabschnitt Eschingè–Hifingè vo dè Staatsbaan übbernõ worrè un dè ab Hifingè witter südlich volaufendè Höllèdalbaan zuègschlagè worrè. D Streggi volauft vo Eschingè bis Briilingè un witter bis Wolterdingè a dè Unterè Bräg übber d Hochflächi vo dè weschtlichè Baar, ab Wolterdingè gòt si witter im Brägdal bis Furtwangè. D Brägdalbaan isch am 20. Oktober 1892 vu Eschingè bis Hammeriisèbach in Bedryb gnõ worrè; dè zweite Deil vu Hammeriisèbach bis Furtwangè isch am 1. Auguscht 1893 dèzuè chò. Baut worrè isch sèlli Strèggi vum Baddischè Ysèbaakonsortium unter m Ysèbaaunternämmer Herrmann Bachschtei, wèlli sèlli Baan 1897 i diè Süddütschi Ysèbaan-Gsellschaft (SEG) ybrocht hèt. Dè Bau vum èrschtè 2,643 Kilometer langè Abschnitt Eschingè–Hifingè isch uff Staatskoschtè gangè, well sèbbè Streggèabschnitt schu èn Deil vo dè blaantè hinterè Höllèdalbaan Neuschtadt-Eschingen gsi isch. Für dè Bedryb un Unterhalt vu sèllèm Streggèschtugg isch abber vo Aafang aa d SEG zuèschtändig gsi, welli d Streggi dõdèfür bis uff witteres koschtèlos übberlõ worrè
D Gabriele Reich-Gutjahr (* 30. Juli 1957 z Stuegert) isch e dytschi Bolitikeri (FDP) un syt Mai 2016 Mitglid vum Landdag vu Bade-Wirttebärg. D Reich-Gutjahr isch z Reemshalde uf d Volksschuel gange un derno z Waistadt uf s Gimnasium, wu si s Abitur gmacht het. Vu 1976 bis 1982 het si an dr Ludwig-Maximilian-Universitet Minche Volkswirtschaftslehr, Bolitikwisseschaft, Kommunikationswisseschaft un Effetli Rächt studiert. Vu 1983 bis 2008 het si bi dr Robert Bosch GmbH gschafft, in verschidene Positione un Beraich, u. a. Elektrowärchzyg, Automotive, Telekommunikation, Zäntrale. Syter anne 2008 isch d Reich-Gutjahr Gschäftsfierendi Gsellschafteri vu dr ASKESIS GmbH & Co. KG z Stuegert. D Gabriele Reich-Gutjahr isch evangelisch un ghyrote. Syter anne 2008 isch d Reich-Gutjahr Mitglid bi dr FDP. Syter 2014 isch si Vorsitzeri vu dr FDP-Stadtgruppe Degerloch/Hoffeld un syt Merz 2015 Bysitzeri im Vorstand vum FDP-Chraisverband Stuegert. Si isch Mitglid im Liberale Mittelstand Bade-Wirttebärg e. V. un bi dr Liberale Fraue Bade-Wirttebärg. Bi dr Landdagswahl 2016 isch si iber e Zwaitmandat im Wahlchrais Stuegert II in 16. Landdag gwehlt wore. Im Landdag isch si Mitglid im Uusschuss fir Umwält, Klima un Energywirtschaft un im Uusschuss fir Wirtschaft, Arbet un Wohnigsböu. Derzue isch si stellverdrättend Mitglid im Ständige Uusschuss, im
D Verena Diener (* 27. März 1949 z Züri; † 28. Juni 2024; s Häimetort isch Muur gsi) isch e Schwiizer Politikeri gsi. D Diener het d Prüef vo dr Primarlehreri und dr Legasthenytherapeutin gleert. Gschaffet het si zytewys as Dozäntin für Ökology. Si isch von 1987 bis 1997 Nazionalröötin gsi, vo 1995 bis 2007 Regierigsröötin vom Kanton Züri und vo 2007 bis 2015 Ständeröötin. Denn het si ane 2015 mit dr aktive politische Arbet ufghört. Politisiert het d Verena Diener zerscht as Mitgliid vo de Grüene, und vo 1992 bis 1995 isch si d Presidäntin vo de Grüene Schwiiz gsi. Ane 2004 het’s e Striit bi de Grüene ggää, und d Diener het mit anderne zäme die Partei verloo, zum mit em Martin Bäumle di Grüenliberal Partei (GLP) vo Züri gründe. D Verena Diener isch vo 2007 bis 2022 au d Presidäntin vom Verwaltigsroot vo de Soledurner Spitööler gsi. Website vo dr Verena Diener Verena Diener beendet ihre politische Karriere. uf nzz
Ainu ìsch e Sprooch, wi hit àm maischte ìn Nordjàpàn (uf de Ìnsel Hokkaidō) geredt word. Friejer ìsch se au ìn Rüsslànd (uf de Ìnsel Sachalin) geredt worre, àwer d letschte Spracher sìn àm And vum 20. Johrhundert gstorwe. Laider ìsch die Sprooch ìn G’fàhr. Ìm Johr 2007, het s numme zehn àldi Persone gann, wi Ainu àls Müetersprooch ghet hàn. Àwer hunderti Litt zaje Intressiere àn de Sprooch. De Nàmme Ainu bedit « Mensch » ìn dere Sprooch. D Sprooch schriibt sich mìt Katakana (e Bschtàndtail vu de jàpànisch Schrìft) odder mìt unsr’m làtinische Alphabet, bsunderscht üsserhàlb Jàpàn. E pààr Werter uf Ainu: カムィ (kamuy) kànn au "Bar" bedite. S Ainu Volk verehrt de Bar àls Gott. John Batchelor: An Ainu-English-Japanese Dictionary (Including a Grammar of the Ainu Language). 2. Uflag, Methodist Publishing House, Tokio 1905. Hans Adalbert Dettmer: Ainu-Grammatik. (2 Bde.). Harrassowitz, Wiesbaden 1989/1997. Kirsten Refsing: The Ainu Language: The Morphology and Syntax of the Shizunai Dialect. Aarhus University Press, 1986, ISBN 87-7288-020-1. Suzuko Tamura: The Ainu Language. Sanseido, Tokyo 2000, ISBN 4-385-35976-8. Masayoshi Shibatani: The Languages of Japan. Cambridge University Press, 1990: S. 1–86. Alexander Vovin: A Reconstruction of Proto-Ainu. Brill, Leiden 1993. ISBN 90-04-09905-0.
D Christine Neumann, au Christine Neumann-Martin (* 3. Oktober 1986 z Charlsrue), isch e dytschi Bolitikeri (CDU) un syt 2016 Mitglid vum Landdag vu Bade-Wirttebärg D Neumann het d Mittler Ryfi gmacht un derno vu 2003 bis 2005 bim Regierigsbresidium Charlsrue Verwaltigswirti glehrt. Ai Johr lang het si nocherdani au dert as Verwaltigsaagstellti gschafft. No dr Fachhochschuelryfi het si ab 2007 an dr Evangelische Hochschuel z Ludisburg Sozialpedagogik un Sozialarbet studiert. Noch em Abschluss (Bachelor of Arts) 2011 het si 15 Monet lang as Stadtdailsozialarbaiteri bim Jugedamt vu dr Stadt Speyer gschafft un sech Monet as Bezirkssozialarbaiteri bim Soziale Dienscht vu dr Stadt Charlsrue. Näb dr Arbet het si ne Färnstudium an dr Tächnische Universitet Lautre in Erwachsenebildig gmacht un 2014 mit em Master of Arts abgschlosse. Vu 2013 bis 2016 het si as Hilfsblaneri un Fallmanageri im Rothuus Wescht in dr Abdailig Yygliderigshilf z Charlsrue gschafft. D Neumann isch evangelisch un ghyrote. Anne 2006 isch d Neumann in di Jung Union un in d CDU yydrätte. Syter 2009 isch si stellverdrättendi Chraisvorsitzeri vu dr Junge Union Charlsrue Land un syt 2013 stellverdrättendi Bezirksvorsitzeri vu dr Junge Union Nordbade. Syt 20909 isch si derzue au Grindigsmitglid un Vorstand vu dr